Granny Dot's Country Spot | LekkeSlaap
Granny Dot's Country Spot is op 'n 28 hektaar-heuwel in die boerderygemeenskap van Agatha geleë. Agatha is ongeveer 17 km vanaf Tzaneen en het 'n uitsig op die Wolkberge. Dié landelike toevlug bied 'n opgeknapte gesinshuis wat dateer uit 1934. Dis ideaal vir sakereisigers en vakansiegangers wat wil wegbreek.
Daar is verblyf in 2 standaard koning-kamers, 'n standaard dubbelkamer, 'n gesinskamer en 2 selfsorg-eenhede. Elke kamer is uniek versier en het 'n en suite-badkamer. Geriewe in elke kamer sluit 'n plafonwaaier, tee- en koffiemaakgeriewe, 'n verwarmer, toiletware, warmwatersakke en DStv-hotelpakket in. Dié B&B het verder ook telefoon- en internetgeriewe, 'n swembad, wassery en braaigeriewe.
'n Plaasontbyt word met plaaslike produkte gemaak en kan in die somer op die sonnige patio geniet word. Daar is 'n gemeenskaplike sitkamer met 'n gesellige houtkaggel, sekere DStv-kanale, talle tydskrifte, speletjies en boeke. Daar is ook 'n knus kroeg vir kuiers en skemerkelkies. Aandete moet vooraf gereël word.
Doendinge in die omgewing sluit voëlkyk, bergfietsry, stap, 4x4-roetes, Magoesbaskloof Canopy Tours, gholf-speel en landskapsritte in.